text: [{"text_idx": "#000001", "text": "\u201cB\u00f8rn hja\u0301lpa b\u00f8rnum\u201d i\u0301 Klaksvi\u0301k"}, {"text_idx": "#000002", "text": "Leygardagin 29. mars mugu klaksvi\u0301kingar minnast til at hava pening t\u00f8kan, ti\u0301 ta\u0301 skipar ABC barnahja\u0301lp fyri hur\u00f0 til hur\u00f0 innsavning i\u0301 Klaksvi\u0301k. Ta\u00f0 vera b\u00f8rn saman vi\u00f0 vaksnum, sum fra\u0301 klokkan 13.00 fara at savna inn undir heitinum B\u00f8rn hja\u0301lpa b\u00f8rnum"}, {"text_idx": "#000003", "text": "ABC barnahja\u0301lp heitir a\u0301 foreldur i\u0301 Klaksvi\u0301k um at tekna seg at hja\u0301lpa til vi\u00f0 innsavningini saman vi\u00f0 b\u00f8rnum si\u0301num. Innsavningin er eitt gott h\u00f8vi hja\u0301 foreldrum at gera naka\u00f0 \u00f8\u00f0rvi\u0301si og gott saman vi\u00f0 b\u00f8rnunum."}, {"text_idx": "#000004", "text": "Tey, sum ynskja at hja\u0301lpa til vi\u00f0 innsavningini, kunnu ringja til ella skriva til ABC barnahja\u0301lp a\u0301 telefon 222585 ella skriva til abc@abc.fo. Eisini ber til at tekna til gj\u00f8gnum Facebook."}, {"text_idx": "#000005", "text": "Innsavnararnir skulu m\u00f8ta i\u0301 h\u00f8lunum hja\u0301 ABC barnahja\u0301lp, leygardagin 29. mars kl. 12.00, har tey fa\u0301a eina bu\u0301ssu og eina rutu at ganga eftir."}, {"text_idx": "#000006", "text": "Innsavningin B\u00f8rn hja\u0301lpa b\u00f8rnum, sum byrjar kl. 13.00, er til frama fyri b\u00f8rn a\u0301 barnaheiminum hja\u0301 ABC barnahja\u0301lp i\u0301 Monrovia i\u0301 Liberia og b\u00f8rnunum i\u0301 sku\u0301lanum i\u0301 Dakar i\u0301 Senegal."}, {"text_idx": "#000007", "text": "Hetta er fyrstu fer\u00f0, at ABC barnahja\u0301lp skipar fyri hur\u00f0 til hur\u00f0 innsavning. Tiltaki\u00f0 er ein royndarverk\u00e6tlan, sum er samskipa\u00f0 saman vi\u00f0 Monicu i\u0301 Holusteini. Monica er i\u0301 starvsroynd hja\u0301 ABC barnahja\u0301lp i\u0301 sambandi vi\u00f0 u\u0301tbu\u0301gving si\u0301na \u201d3K\u201d a\u0301 Diakonissestiftelsen a\u0301 Frederiksberg. \u00c6tlanin er so vi\u00f0 og vi\u00f0 at vi\u0301\u00f0ka innsavningina til at fevna um alt landi\u00f0."}, {"text_idx": "#000009", "text": "A\u0301 myndini undir tekstinum er Monica, t.h., saman vi\u00f0 systrini Rebeccu."}]